Nótt
U nordijskoj mitologiji, Nótt („noć”) je personifikacija noći te baka slavnog boga Thora. Zamišljena je kao žena koja se vozi nebom u kočiji koju vuče konj Hrímfaxi. Njeno ime se pojavljuje u nordijskoj literaturi i kao opća imenica. U Starijoj Eddi, Nótt je opisana kao kći Nörvija te je spomenuto da različita bića imaju različite nazive za Nótt – divovi ju zovu „ne-svjetlost”, ljudi „noć”, patuljci „božica sna”, a vilenjaci „radost spavanja”. U Mlađoj Eddi, koju je sastavio ili napisao Snorri Sturluson, Nótt je spomenuta kao kći diva Narfija te se također spominju njeni brakovi. Nótt se prvo udala za Naglfarija te je njihovo dijete Auðr, dok je njen drugi muž Annar, kojem je rodila kćer Jord.